stanford-oval/wikipedia huggingface dataset:
דוקטור הו - עונות (1963-1989)
עונה 23 > פרקים

| מספר הסיפור | מספר הסיפור בעונה | שם הסיפור | פרקים | בימוי | כתיבה | תאריך שידור מקורי |
| --- | --- | --- | --- | --- | --- | --- |
| 143א | 1 | "הכוכב המסתורי" | "פרק 1" | ניקולס מאלט | רוברט הולמס | 6 בספטמבר 1986 |
| 143א | 1 | "הכוכב המסתורי" | "פרק 2" | ניקולס מאלט | רוברט הולמס | 13 בספטמבר 1986 |
| 143א | 1 | "הכוכב המסתורי" | "פרק 3" | ניקולס מאלט | רוברט הולמס | 20 בספטמבר 1986 |
| 143א | 1 | "הכוכב המסתורי" | "פרק 4" | ניקולס מאלט | רוברט הולמס | 27 בספטמבר 1986 |
הדוקטור עומד למשפט אל מול המועצה הגבוהה של אדוני הזמן, בגין הפרה בוטה של החוקים של אדוני הזמן והתערבותו המתמשכת באירועים שונים בחלל ובזמן. הדוקטור מייצג את עצמו אל מול החוקרת (לינדה בלינגהאם) והתובע הוא הואליארד. (מייקל ג'ייסטון) הראיה הראשונה של הואליארד היא מעשיו של הדוקטור על הכוכב רבולוקס.
| 143ב | 2 | "עיוות תודעה" | "פרק 1" | רון ג'ונס | פיליפ מרטין | 4 באוקטובר 1986 |
| 143ב | 2 | "עיוות תודעה" | "פרק 2" | רון ג'ונס | פיליפ מרטין | 11 באוקטובר 1986 |
| 143ב | 2 | "עיוות תודעה" | "פרק 3" | רון ג'ונס | פיליפ מרטין | 18 באוקטובר 1986 |
| 143ב | 2 | "עיוות תודעה" | "פרק 4" | רון ג'ונס | פיליפ מרטין | 25 באוקטובר 1986 |
כשהמשפט ממשיך, הראיה הבאה נגד הדוקטור מגיעה מההרפתקה האחרונה שלו עם פרי.
| 143ג | 3 | "אימת הורוואידים" | "פרק 1" | כריס קלאף | פיפ וג'יין בייקר | 1 בנובמבר 1986 |
| 143ג | 3 | "אימת הורוואידים" | "פרק 2" | כריס קלאף | פיפ וג'יין בייקר | 8 בנובמבר 1986 |
| 143ג | 3 | "אימת הורוואידים" | "פרק 3" | כריס קלאף | פיפ וג'יין בייקר | 15 בנובמבר 1986 |
| 143ג | 3 | "אימת הורוואידים" | "פרק 4" | כריס קלאף | פיפ וג'יין בייקר | 22 בנובמבר 1986 |
כדי להוכיח את חפותו של הדוקטור, מזומנת אל בית המשפט אישה בשם מל (בוני לנגפורד), מלווה של הדוקטור בעתיד שהדוקטור בהווה עוד לא פגש. ההגנה מתארת הרפתקה עתידית של הדוקטור ומל על החללית הייפיריון 3.
| 143ד | 4 | "האויב האולטימטיבי" | "פרק 1" | כריס קלאף | רוברט הולמס | 29 בנובמבר 1986 |
| 143ד | 4 | "האויב האולטימטיבי" | "פרק 2" | כריס קלאף | פיפ וג'יין בייקר | 6 בדצמבר 1986 |
הדוקטור מואשם ברצח עם בידי הואליארד והוא מקבל עזרה ממקור לא צפוי - המאסטר.
עונה 24

העונה כללה 14 פרקים שהרכיבו 4 סיפורים. החלה ב-7 בספטמבר 1987 והסתיימה ב-7 בדצמבר 1987.
עונה 24 > שחקנים ראשיים

סילבסטר מקוי בתפקיד הדוקטור
בוני לנגפורד בתפקיד מל (עד דרגונפייר)
סופי אלדרד בתפקיד אייס (דרגונפייר)
עונה 24 > שחקנים משניים

קייט או'מרה בתפקיד הראני
טוני סלבי בתפקיד סבלום גליץ
עונה 24 > פרקים

| מספר הסיפור | מספר הסיפור בעונה | שם הסיפור | פרקים | בימוי | כתיבה | תאריך שידור מקורי |
| --- | --- | --- | --- | --- | --- | --- |
| 144 | 1 | "זמן והראני" | "פרק 1" | אנדרו מורגן | פיפ וג'יין בייקר | 7 בספטמבר 1987 |
| 144 | 1 | "זמן והראני" | "פרק 2" | אנדרו מורגן | פיפ וג'יין בייקר | 14 בספטמבר 1987 |
| 144 | 1 | "זמן והראני" | "פרק 3" | אנדרו מורגן | פיפ וג'יין בייקר | 21 בספטמבר 1987 |
| 144 | 1 | "זמן והראני" | "פרק 4" | אנדרו מורגן | פיפ וג'יין בייקר | 28 בספטמבר 1987 |
הראני מסיטה את הטארדיס ממסלולה ומביאה אותה אל הכוכב לקרשייה, והתרסקות הטארדיס מובילה את הדוקטור להתחדש לגוף חדש. (סילבסטר מקוי) הראני מנצלת את הבלבול של הדוקטור אחרי ההתחדשות ומתחזה למלווה שלו, מל, כדי לגרום לו לעזור לה בתוכנית שלה.
| 145 | 2 | "מגדלי גן עדן" | "פרק 1" | ניקולס מאלט | סטפן ויאט | 5 באוקטובר 1987 |
| 145 | 2 | "מגדלי גן עדן" | "פרק 2" | ניקולס מאלט | סטפן ויאט | 12 באוקטובר 1987 |
| 145 | 2 | "מגדלי גן עדן" | "פרק 3" | ניקולס מאלט | סטפן ויאט | 19 באוקטובר 1987 |
| 145 | 2 | "מגדלי גן עדן" | "פרק 4" | ניקולס מאלט | סטפן ויאט | 26 באוקטובר 1987 |
הדוקטור ומל נוסעים לחופשה ב"מגדלי גן עדן", אבל מוצאים את הבניין היוקרתי הרוס. לפני שנים רבות, המבוגרים יצאו למלחמה ומעולם לא חזרו. מי שנותרו אלה הקאנגס, חבורת נערות מתבגרות ופרועות; הרזיס, זקנות קניבליות; אבות הבית שמשגיחים על הבניין; ופקס, שהיה מפוחד מידי כדי לצאת למלחמה.
| 146 | 3 | "דלתא והבנרמן" | "פרק 1" | כריס קלאף | מלקולם קול | 2 בנובמבר 1987 |
| 146 | 3 | "דלתא והבנרמן" | "פרק 2" | כריס קלאף | מלקולם קול | 9 בנובמבר 1987 |
| 146 | 3 | "דלתא והבנרמן" | "פרק 3" | כריס קלאף | מלקולם קול | 16 בנובמבר 1987 |
הדוקטור ומל זוכים בחופשה על אוטובוס שנוסע בזמן לשנת 1959. נוסעת נוספת על האוטובוס בשם דלתא (בלינדה מיין) בורחת מהבנרמן שרוצים להשמיד את הגזע שלה.
| 147 | 4 | "דרגונפייר" | "פרק 1" | כריס קלאף | איאן בריגס | 23 בנובמבר 1987 |
| 147 | 4 | "דרגונפייר" | "פרק 2" | כריס קלאף | איאן בריגס | 30 בנובמבר 1987 |
| 147 | 4 | "דרגונפייר" | "פרק 3" | כריס קלאף | איאן בריגס | 7 בדצמבר 1987 |
הטארדיס נוחתת בעולם הקרח, שהוא קניון ענקי על הכוכב סבארטוס. הדוקטור ומל פוגשים שוב את סבלום גליץ (טוני סלבי) ונערה מתבגרת שקוראת לעצמה אייס (סופי אלדרד), שהגיעה לעולם הקרח בטעות.
עונה 25

העונה כללה 14 פרקים שהרכיבו 4 סיפורים. החלה ב-5 באוקטובר 1988 והסתיימה ב-4 בינואר 1989.
עונה 25 > שחקנים ראשיים

סילבסטר מקוי בתפקיד הדוקטור
סופי אלדרד בתפקיד אייס
עונה 25 > שחקנים משניים

טרי מולוי בתפקיד דאברוס
עונה 25 > פרקים

| מספר הסיפור | מספר הסיפור בעונה | שם הסיפור | פרקים | בימוי | כתיבה | תאריך שידור מקורי |
| --- | --- | --- | --- | --- | --- | --- |
| 148 | 1 | "זיכרון הדאלקים" | "פרק 1" | אנדרו מורגן | בן ארונוביץ' | 5 באוקטובר 1988 |
| 148 | 1 | "זיכרון הדאלקים" | "פרק 2" | אנדרו מורגן | בן ארונוביץ' | 12 באוקטובר 1988 |
| 148 | 1 | "זיכרון הדאלקים" | "פרק 3" | אנדרו מורגן | בן ארונוביץ' | 19 באוקטובר 1988 |
| 148 | 1 | "זיכרון הדאלקים" | "פרק 4" | אנדרו מורגן | בן ארונוביץ' | 26 באוקטובר 1988 |
שני פלגים של דאלקים מגיעים ללונדון, 1963 והם מחפשים פריט בעל כוח רב מגאליפריי שנקרא "היד של אומגה". הדוקטור החביא את היד על כדור הארץ עוד לפני שהתחיל לטייל עם איאן וברברה. הדוקטור ואייס נעזרים בצבא הבריטי כדי להביס את הדאלקים.
| 149 | 2 | "סיירת האושר" | "פרק 1" | כריס קלאף | גרהאם קורי | 2 בנובמבר 1988 |
| 149 | 2 | "סיירת האושר" | "פרק 2" | כריס קלאף | גרהאם קורי | 9 בנובמבר 1988 |
| 149 | 2 | "סיירת האושר" | "פרק 3" | כריס קלאף | גרהאם קורי | 16 בנובמבר 1988 |
הכוכב טרה אלפא נשלט ביד רמה בידי הלן איי (שילה הנקוק) והרובוט הסדיסטי שלה "איש הממתקים". חובה להיות שמח במשטר של הלן איי, ומי שלא שמח מקבל את נחת זרועו של סיירת האושר.
| 150 | 3 | "אויב כסוף" | "פרק 1" | כריס קלאף | קווין קלארק | 23 בנובמבר 1988 |
| 150 | 3 | "אויב כסוף" | "פרק 2" | כריס קלאף | קווין קלארק | 30 בנובמבר 1988 |
| 150 | 3 | "אויב כסוף" | "פרק 3" | כריס קלאף | קווין קלארק | 7 בדצמבר 1988 |
בשנת 1988, פסל בעל כוח רב שהדוקטור שלח בעבר לחלל מתרסק בכדור הארץ. שלושה גורמים מעוניינים בפסל- הסייברמנים, הנאו-נאצים ואישה בשם ליידי פיינפורטה. (פיונה ווקר)
| 151 | 4 | "המופע הטוב ביותר בגלקסיה" | "פרק 1" | אלן וורינג | סטפן ויאט | 14 בדצמבר 1988 |
| 151 | 4 | "המופע הטוב ביותר בגלקסיה" | "פרק 2" | אלן וורינג | סטפן ויאט | 21 בדצמבר 1988 |
| 151 | 4 | "המופע הטוב ביותר בגלקסיה" | "פרק 3" | אלן וורינג | סטפן ויאט | 28 בדצמבר 1988 |
| 151 | 4 | "המופע הטוב ביותר בגלקסיה" | "פרק 4" | אלן וורינג | סטפן ויאט | 4 בינואר 1989 |
על אף התעקשותה של אייס שהיא פוחדת מליצנים, הדוקטור לוקח אותה לקרקס העל-חושי. הם מגלים שמנהל הקרקס נעלם ובמקומו עומד בראש הליצן הראשי המפחיד.
עונה 26

העונה כללה 14 פרקים שהרכיבו 4 סיפורים. החלה ב-6 בספטמבר 1989 והסתיימה ב-6 בדצמבר 1989. העונה האחרונה שהופקה ושודרה בסדרה הקלאסית.
עונה 26 > שחקנים ראשיים

סילבסטר מקוי בתפקיד הדוקטור
סופי אלדרד בתפקיד אייס
עונה 26 > שחקנים משניים

אנתוני איינלי בתפקיד המאסטר
עונה 26 > פרקים

| מספר הסיפור | מספר הסיפור בעונה | שם הסיפור | פרקים | בימוי | כתיבה | תאריך שידור מקורי |
| --- | --- | --- | --- | --- | --- | --- |
| 152 | 1 | "שדה קרב" | "פרק 1" | מייקל קריגן | בן ארונוביץ' | 6 בספטמבר 1989 |
| 152 | 1 | "שדה קרב" | "פרק 2" | מייקל קריגן | בן ארונוביץ' | 13 בספטמבר 1989 |
| 152 | 1 | "שדה קרב" | "פרק 3" | מייקל קריגן | בן ארונוביץ' | 20 בספטמבר 1989 |
| 152 | 1 | "שדה קרב" | "פרק 4" | מייקל קריגן | בן ארונוביץ' | 27 בספטמבר 1987 |
הדוקטור ואייס מגלים שיחידה של יוני"ט הותקפה בעודה מעבירה ראש חץ גרעיני. המתקפה בוצעה בידי אבירים ממימד אחר בהובלתה של מורגנה (ג'ין מארש), אחותו למחצה של המלך ארתור. עם הבריגדיר (ניקולס קורטני) לצידו, הדוקטור צריך להתעמת עם מורגנה וכוחות הכישוף שלה.
| 153 | 2 | "אור רפאים" | "פרק 1" | אלן וורינג | מארק פלאט | 4 באוקטובר 1989 |
| 153 | 2 | "אור רפאים" | "פרק 2" | אלן וורינג | מארק פלאט | 11 באוקטובר 1989 |
| 153 | 2 | "אור רפאים" | "פרק 3" | אלן וורינג | מארק פלאט | 18 באוקטובר 1989 |
הדוקטור לוקח את אייס לשנת 1883 לבית שהיא שרפה כשהייתה קטנה. אבל המטרה של הדוקטור היא לא להביא את אייס להתמודד עם האשמה שלה- יצור מסתורי ולא יציב שוכן במקום.
| 154 | 3 | "הקללה של פנריק" | "פרק 1" | ניקולס מאלט | איאן בריגס | 25 באוקטובר 1989 |
| 154 | 3 | "הקללה של פנריק" | "פרק 2" | ניקולס מאלט | איאן בריגס | 1 בנובמבר 1989 |
| 154 | 3 | "הקללה של פנריק" | "פרק 3" | ניקולס מאלט | איאן בריגס | 8 בנובמבר 1989 |
| 154 | 3 | "הקללה של פנריק" | "פרק 4" | ניקולס מאלט | איאן בריגס | 15 בנובמבר 1989 |
הדוקטור ואייס נוחתים באנגליה במהלך מלחמת העולם השנייה ומגיעים לבסיס סודי שמאכסן מכונה חזקה שמסוגלת לפצח קודים. הדוקטור מגלה שאויב ותיק בשם פנריק (דינסדייל לנדון) תמרן את האירועים כדי להוציא את עצמו לחופשי, ולאייס יש חלק מרכזי בתוכנית שלו.
| 155 | 4 | "הישרדות" | "פרק 1" | אלן וורינג | רונה מונרו | 22 בנובמבר 1989 |
| 155 | 4 | "הישרדות" | "פרק 2" | אלן וורינג | רונה מונרו | 29 בנובמבר 1989 |
| 155 | 4 | "הישרדות" | "פרק 3" | אלן וורינג | רונה מונרו | 6 בדצמבר 1989 |
הדוקטור ואייס מגיעים לפריווייל, עיר הולדתה של אייס. חבריה של אייס נעלמים זה אחר זה ונחטפים בידי גזע חוצני שנקרא "אנשי הצ'יטה". הדוקטור ואייס עוקבים אחריהם לכוכב הבית שלהם ומגלים שהם נשלטים בידי המאסטר, אשר לכוד על הכוכב והופך בעצמו לאיש צ'יטה. הדוקטור מנסה למצוא דרך לברוח מהכוכב, לפני שכולם נכנעים לאינסטינקטים החייתיים שלהם.
הסרט (1996)

דוקטור הו - הסרט הופק בשיתוף של ה-BBC, אולפני יוניברסל, אולפני המאה ה-20 והרשת האמריקאית פוקס. הסרט שודר לראשונה ב-12 במאי 1996 בקנדה.
הסרט (1996) > שחקנים ראשיים

פול מקגאן בתפקיד הדוקטור
דפני אשברוק בתפקיד ד"ר גרייס האלוויי
אריק רוברטס בתפקיד ברוס / המאסטר
יי ג'י טסו בתפקיד צ'אנג לי
סילבסטר מקוי בתפקיד הדוקטור
| מספר הסיפור | מספר הסיפור בעונה | שם הסיפור | פרקים | בימוי | כתיבה | תאריך שידור מקורי |
| --- | --- | --- | --- | --- | --- | --- |
| 156 | - | "דוקטור הו" | - | ג'פרי סאקס | מת'יו ג'ייקובס | 12 במאי 1996 (קנדה) 14 במאי 1996 (ארצות הברית) 27 במאי 1996 (הממלכה המאוחדת) |
אדוני הזמן מבקשים על הדוקטור להביא את השרידים של המאסטר, שהוצא להורג, בחזרה לגאליפריי. אך המאסטר לא מת, והוא מחפש נקמה. הוא מחבל בטארדיס והיא נוחתת בסן פרנסיסקו, 1999. המאסטר בורח ומשתלט על גופו של פרמדיק בשם ברוס. (אריק רוברטס) הדוקטור נורה ונלקח לבית החולים, שם הוא נפטר על שולחן הניתוחים של ד"ר גרייס האלווי. (דפני אשברוק) בחדר המתים, הדוקטור מתחדש לגוף חדש (פול מקגאן) וסובל מאמנזיה. הוא מאתר את גרייס ויחד הם מנסים לעצור את המאסטר.
הערות שוליים

1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97  פרק חסר.
| דוקטור הו |
| --- | --- | --- |
| שחקנים שגילמו את הדוקטור | ויליאם הארטנל • פטריק טרוטון • ג'ון פרטווי • טום בייקר • פיטר דייוויסון • קולין בייקר • סילבסטר מקוי • פול מקגאן • ג'ון הרט • כריסטופר אקלסטון • דייוויד טננט • מאט סמית • פיטר קפלדי • ג'ודי ויטאקר • שוטי גטווה |  |
| שחקנים בולטים שגילמו את המלווים | קרול אן פורד • ג'ין מארש •  דבורה ווטלינג •  אליזבת סליידן • ללה וורד • ג'נט פילדינג • סופי אלדרד • בילי פייפר • ג'ון בארומן • נואל קלארק • קתרין טייט • פרימה אג'ימן • קיילי מינוג • ברנרד קריבינס • קארן גילאן • ארתור דארוויל • אלכס קינגסטון • ג'נה קולמן • מאט לוקאס • פרל מקי • ברדלי וולש |  |
| דמויות | הדוקטור • המלווים • האויבים (דאלקים • המאסטר • סונטארים) |  |
| מושגים | טארדיס • מברג קולי • אדוני הזמן • גאליפריי |  |
| פרקים | הסדרה הקלאסית • הסדרה המחודשת |  |
| ספין-אוף | טורצ'ווד • הרפתקאות שרה ג'יין • Class |  |
| --- | --- |
בקרת זהויות :  MusicBrainz: 65381d90-637f-4f9e-a15f-c1e702313da8 
הדוקטור הראשון (ויליאם הארטנל) והמלווים סוזן (קרול אן פורד), ברברה (ג'קלין היל) ואיאן. (ויליאם ראסל)
הדוקטור הראשון (ויליאם הארטנל) והמלווים סטיבן (פיטר פרבס) וויקי (מורין אובריאן).
הדוקטור הראשון (ויליאם הארטנל) והמלווים סטיבן (פיטר פרבס) ודוֹדוֹ (ג'קי ליין).
הדוקטור השני (פטריק טרוטון) והמלווים פולי (אנקה ווילס) ובן (מייקל קרייז).
הדוקטור השני (פטריק טרוטון) והמלווים זואי (וונדי פדבורי) וג'יימי (פרייזר היינס).
הדוקטור השלישי (ג'ון פרטווי) והמלווה ליז שו (קרוליין ג'ון).
הדוקטור השלישי (ג'ון פרטווי) והמלווה ג'ו גרנט (קייטי מאנינג), יחד עם הבריגדיר (ניקולס קורטני) והמאסטר (רוג'ר דלגאדו).
הדוקטור השלישי (ג'ון פרטווי) והמלווה שרה ג'יין סמית. (אליזבת סליידן)
הדוקטור הרביעי (טום בייקר) והמלווה שרה ג'יין סמית. (אליזבת סליידן)
הדוקטור הרביעי (טום בייקר) והמלווה לִילה. (לואיז ג'יימסון)
הדוקטור הרביעי (טום בייקר) והמלווה רומאנה. (מארי תאם)
הדוקטור הרביעי (טום בייקר) והמלווה רומאנה. (ללה וורד)
הדוקטור החמישי (פיטר דייוויסון) והמלווים ניסה (שרה סאטון), טיגן (ג'נט פילדינג) ואדריק. (מת'יו ווטרהאוס)
הדוקטור החמישי (פיטר דייוויסון) והמלווים טורלוג (מארק סטריקסון) וטיגן. (ג'נט פילדינג)
הדוקטור השישי (קולין בייקר) והמלווה פרי. (ניקולה בריאנט)
הדוקטור השביעי (סילבסטר מקוי) והמלווה מל. (בוני לנגפורד)
הדוקטור השביעי (סילבסטר מקוי) והמלווה אייס. (סופי אלדרד)
הדוקטור השמיני (פול מקגאן), המלווה גרייס (דפני אשברוק) והמאסטר. (אריק רוברטס)
ג'יימס ג'ונס (גנרל)

ג'יימס לוגאן ג'ונס הבן (באנגלית: James Logan Jones Jr; נולד ב-19 בדצמבר 1943) הוא גנרל לשעבר בחיל הנחתים האמריקני. כיהן כיועץ לביטחון לאומי בממשל של ברק אובמה.
קריירה

בשנת 1967 התגייס ג'ונס לחיל הנחתים. הוא עבר הכשרה כלוחם וקורס קציני חי"ר. לאחר מכן לחם ג'ונס כמפקד מחלקה ופלוגה במלחמת וייטנאם. בשנת 1985 פיקד על הגדוד השלישי ברגימנט הנחתים ה-9 ולאחר מכן פיקד על יחידת הסיור ה-24 של הנחתים. ב-1994 מונה למפקד דיוויזיית הנחתים השנייה לאחר מספר תפקיד פיקוד נוספים בחיל כיהן מיולי 1999 ועד ינואר 2003, כמפקדו ה-32 של חיל הנחתים האמריקני. בשנים 2003 - 2006 שימש כמפקד פיקוד אירופה של ארצות הברית (COMUSEUCOM) וכמפקד הכח הצבאי של נאט"ו באירופה (SACEUR). ב-1 בפברואר 2007, פרש מחיל הנחתים ומשירות לצמיתות, לאחר 40 שנות שירות.
ב-2007, ג'ונס עמד בראש הוועדה העצמאית של הקונגרס לכוחות הביטחון העיראקים, אשר בחנה את יכולותיהם של המשטרה וכוחות הביטחון העיראקיים. בנובמבר 2007, הוא מונה לשליח מיוחד למזרח התיכון של מזכירת המדינה קונדוליזה רייס. לצד זאת הוא כיהן כיושב ראש "המועצה האטלנטית של ארצות הברית", צוות חשיבה המתרכז במדיניות החוץ האמריקאית והיה נשיא ארגון אנרגיה הקשור ללשכת המסחר האמריקאית, ארגון השתדלנות הגדול בעולם.
לפי פרשנים שונים יחסו לישראל אינו אוהד במיוחד.
הערות שוליים

↑  ברק רביד, הגנרל האמריקאי אלן ישמש שליח למו"מ עם הפלסטינים, באתר הארץ, 24 במאי 2013.
↑  אמיר אורן, רק ניצחון מהיר יהיה ניצחון, באתר הארץ, 12 בפברואר 2003.
↑  מרק בודן, בן לאדן - החיסול, אור יהודה: כנרת זמורה-ביתן, 2012, עמוד 67.
↑  מינוי ג'יימס ג'ונס - בשורה רעה לישראל - וואלה! חדשות
| --- | --- |
בקרת זהויות :  PLWABN: 9810664794405606  GND: 112578931X  ISNI: 0000 0000 4695 0520  LCCN: no2008019135  NARA: 10679550  NTA: 324889062  SUDOC: 150345208  VIAF: 56411070   WorldCat (עם VIAF): 56411070 
ערך זה הוא קצרמרבנושא אמריקאים ובנושא אנשי צבא. אתם מוזמנים לתרום לוויקיפדיה ו.
פרס כץ

| --- | --- |
 תיאור:  פרס עבור יישום ההלכה בחיים המודרניים
 מדינה:  ישראל 
 סכום הזכייה:  25,000 דולר אמריקאי 
 תקופת הפרס:  1975–הווה (כ־49 שנים) 
 www.katzfoundation.com
 
זוכי פרס כץ וחברי ועדת הפרס, יולי 2018, יושבים מימין לשמאל. יושבים פרופ' מנחם בן ששון, נשיא מדינת ישראל ראובן ריבלין ועדינה כץ, אשתו של מייסד הפרס מרכוס כץ
פרס כץ הוא פרס המיועד לאישים ומוסדות העוסקים ביישום והפעלת ההלכה בחיים המודרניים, ביצירות שבכתב ובמפעלים מעשיים. גובה הפרס 25,000 דולר.
הפרס מוענק בישראל החל משנת 1975 מטעם קרן משפחת כץ ממקסיקו. בראש הקרן עמד מרקוס דוד כץ עד לפטירתו ב-27 ביולי 2016.
| שנה | אישים שזכו בפרס | מוסדות שזכו בפרס |
| --- | --- | --- |
| 1975-2004 | הרב ש"י זווין, הרב יוסף דוב הלוי סולובייצ'יק, הרב לוי יצחק הלפרין, הרב שלמה גורן, הרב יוסף קאפח, הרב רנה סמואל סיראט, הרב עדין אבן-ישראל (שטיינזלץ), מנחם אלון, נחום רקובר, יהודה פליקס, הרב נחום לאם, הרב אליעזר יהודה ולדנברג, הרב עמנואל יעקובוביץ, זאב לב, הרב ד"ר אברהם שטינברג, הרב נפתלי צבי יהודה בר-אילן, | מכון צומת, אוצר הפוסקים, המרכז הרפואי שערי צדק |
| 2014 | הרב זלמן נחמיה גולדברג, הרב הלורד יונתן זקס, הרב יהושע ישעיה נויבירט, הרב צבי (הרשל) שכטר |  |
| 2015 | הרב יצחק (מישיל) גוגנהיים (הרב הראשי ואב בית הדין פריז), חנה קטן | מכון כת"ר, מכון פוע"ה |
| 2017 | הרב שלמה דיכובסקי, הרב ד"ר מרדכי הלפרין | מכון התורה והארץ, מכון משפטי ארץ |
| 2018 | הרב יהודה הרצל הנקין, הרב אשר וייס, הרב יוסף צבי רימון | המכון לחקר המשפט העברי |
| 2019 | הרב פדהצור אלפונסו ארביב, הרב אליעזר מלמד, הרב רצון ערוסי, יעקב שויקה |  |
| 2021 | הרב גבריאל גולדמן, הרב יצחק שילת, שולמית לבנברג | מכון צורבא מרבנן |
| 2022 | הרב יעקב אפשטיין, הרב פרופסור עלי מרצבך | המכון לחקר החקלאות על פי התורה, מפעל שלוחי חב"ד |
| 2023 | אביעד הכהן, יוחאי מקבילי, הרב שמואל יניב | מרכז ברקאי, האנציקלופדיה התלמודית |
| 2024 | הרב יעקב רוז'ה, שרון לאופר, אביגיל בר אשר, ארי שפיץ, אלישע מדן, איתן אוקון, שלומית בן דוד, רייצ'ל גולדברג-פולין (אימו של הרש גולדברג-פולין) | ישיבת אפיקי דעת בשדרות, ארגון הלל |
היידה ריד

| --- | --- |

 לידה:  22 במאי 1988 (בת 36) רייקיאוויק, איסלנד איסלנד 
 שם לידה:  Heiða Rún Sigurðardóttir 
 מדינה:  איסלנד איסלנד
 תקופת הפעילות:  מ-2008 
 עיסוק:  שחקנית
 מקום לימודים:  דרמה סנטר לונדון 
 פרופיל ב-IMDb
 
היידה רוּן סיגורדרדוטיר (באיסלנדית: Heiða Rún Sigurðardóttir; נולדה ב-22 במאי 1988), המוכרת בשם הבמה היידה ריד (באנגלית: Heida Reed) היא שחקנית ודוגמנית איסלנדית. היא ידועה בעיקר מהופעתה בסרט "יום אחד" (2011), בסדרת הדרמה של ה-BBC "פולדארק" (2015–2019), ובסדרה הדרמה המשטרתית "FBI: אינטרנשיונל" (2021–2024).
ביוגרפיה

ריד נולדה בעיר רייקיאוויק, בירת איסלנד. הבת האמצעית בין שלושה ילדים. היא גדלה במחוז ברייוהולט שברייקיאוויק. בגיל 18 הצטרפה לסוכנות דוגמנות איסלנדית, ועברה למומבאי לעבוד כדוגמנית בהודו במשך שנתיים. אחר כך התיישבה בלונדון, שם למדה משחק ב"דרמה סנטר לונדון", וסיימה את הלימודים ב-2010.
קריירה

הופעת הבכורה של ריד הייתה ב-2009 בהפקה של המחזה "Cross Purpose" מאת אלבר קאמי, שהועלה בפסטיבל הפרינג' של אדינבורו. באפריל 2015 כיכבה ריד בהפקה של המחזה "סקרלט" מאת סם ה פרימן בסאות'ארק פלייהאוס.
באותה שנה החלה ריד לשחק בתפקיד אליזבת בעונה הראשונה של סדרת הדרמה ההיסטורית "פולדארק", המבוססת על רומנים באותו שם. היא המשיכה להופיע בסדרה בתפקיד הראשי עד לעונה הרביעית.
בשנת 2018 הופיעה ריד בווסט אנד במחזה "Foxfinder" לצדו של איוואן רהון.
בשנת 2021 החלה לשחק את אחת הדמויות הראשיות בסדרת הדרמה המשטרתית "FBI: אינטרנשיונל" של רשת CBS ומשמשת כספין-אוף לסדרה "FBI". ריד מגלמת את דמותה של ג'יימי קלט, סוכנת FBI וסגניתו של מפקד היחידה.
חיים אישיים

ביולי 2017 הכריזה ריד על אירוסיה למפיק האמריקאי סם ריצנברג.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | יום אחד | אינגריד |  |
| 2012 | Vampyre Nation | סלסט |  |
| 2022 | נגד הקרח | נאג'ה |  |
| TBA | Blank | ריטה |  |
| TBA | Summerlight... and Then Comes the Night | אליזבת' |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | פקד בילוש באנקס | כרמן | 2 פרקים |
| 2013 | ג'ו | אדל גוטייה | תפקיד ראשי; 8 פרקים |
| 2014 | עדות אילמת | מוניקה דרייפוס | 2 פרקים |
| 2014 | The Lava Field: Hraunið | גרטה | מיני-סדרה |
| 2015 | Toast of London | פוקי הוק | פרק: "Hamm on Toast" |
| 2015–2019 | פולדארק | אליזבת צ'ינוות'-פולדארק | תפקיד ראשי (עונות 4-1) תפקיד אורח (עונה 5); 38 פרקים |
| 2016 | Death in Paradise | אלואיז רונסון | פרק: "Posing in Murder" |
| 2017 | Stella Blómkvist | סטלה בלומקיסט | מיני-סדרה |
| 2018 | Nutritiously Nicola! | אוליביה רידי | סדרת רשת; פרק: "Food instability" |
| 2021–2024 | FBI: אינטרנשיונל | ג'יימי קלט | תפקיד ראשי (עונות 1–2) |
| 2023 | FBI | ג'יימי קלט | תפקיד אורח |
תפקידים בתיאטרון

| שנה | שם | שם באנגלית | מחזאי | תפקיד | הערות |
| --- | --- | --- | --- | --- | --- |
| 2009 |  | Cross Purpose | אלבר קאמי | מריה | פסטיבל הפרינג' של אדינבורו להקת התיאטרון Find a Penny |
| 2009 | מקבת' | Macbeth | שייקספיר | הרופא | פסטיבל שייקספיר בשטיריה |
| 2011 | נשים בצמרת | Top Girls | קריל צ'רצ'יל | מרלין (שחקנית מחליפה) | טרפלגר סטודיוס |
| 2015 | סקרלט | Scarlet | סם ה. פרימן | סקרלט | סאות'ארק פלייהאוס |
| 2018 |  | Foxfinder | דון קינג | ג'ודית קובי |  |
המאה ה-9 לפנה"ס

המאה ה-9 לפנה"ס היא התקופה שהחלה בשנת 900 לפני הספירה והסתיימה בשנת 801 לפני הספירה. זוהי המאה התשיעית לפני תחילת הספירה הנוצרית.
מאה זו נחשבת לאמצע תקופת הברזל במזרח התיכון, וכראשיתה של תקופה זו באירופה, סביב הופעת תרבות האלשטאט הקלטית.
בארצות המזרח התיכון ומסופוטמיה התעצמו במאה זו הממלכות המקומיות וכנגדן עלתה בהדרגה האימפריה האשורית.
במצרים העתיקה שלטו בתקופה זו שושלות 22 ו-23, בסין שלטה שושלת ג'ואו, וביוון הגיעה לסיומה תקופת המעבר.
אירועים בולטים בעולם

884 לפנה"ס: אשורנצירפל השני מולך באשור ופותח במסעות כיבושים אכזריים, שמרחיבים את ראשיתה של האימפריה האשורית החדשה. אימפריה זו עתידה להיות האימפריה הגדולה ביותר עד לאותה תקופה, ובשיאה האימפריה הייתה המעצמה הצבאית החזקה בעולם ושלטה על כל מסופוטמיה, הלבנט ומצרים, כמו גם חלקים מאנטוליה, מדבר ערב ואיראן וארמניה של ימינו. בתקופת מלכותו תעבור הבירה האשורית מאשור לכלח.
872 לפנה"ס: גאות גבוהה במיוחד של הנילוס מציפה את מקדש לוקסור.
860 לפנה"ס: נוסדת ממלכת אוררטו, תחת הנהגת המלך אראמו שאיחד את מדינות נאירי לממלכה אחת.
853 לפנה"ס: קרב קרקר בין אשור בראשות שלמנאסר השלישי וקואליציה גדולה של 12 מלכים. הקרב הסתיים ללא הכרעה, אך האשורים נבלמו.
852 לפנה"ס: אחאב מלך ישראל נהרג בקרב ברמות גלעד נגד בן-הדד השני מלך ארם, וצבאו נסוג ללא הכרעה.
852~ לפנה"ס: מישע מלך מואב מורד בישראל וכובש חלקים מעבר הירדן המזרחי.
848 לפנה"ס - מלחמת ישראל ויהודה במואב
843 לפנה"ס: הפיכה שלטונית בממלכת ארם. חזאל תופס את השלטון לאחר שרצח את בן-הדד השני.
842 לפנה"ס: הפיכה שלטונית בממלכת ישראל. יהוא תופס את השלטון, מכרית את בית אחאב ומשמיד את פולחן הבעל עם תמיכה נבואית.
842 לפנה"ס: שלמנאסר השלישי מלך אשור, מביס את ארם. ממלכת ישראל והערים הפיניקיות נכנעו בפניו והעלו לו מס.
836 לפנה"ס: הפיכה שלטונית בממלכת יהודה כנגד המלכה עתליה, והמלכת יואש נכדה.
836 לפנה"ס: מלחמת אזרחים פורצת במצרים.
831 לפנה"ס: הקמת מקדש שלמה לפי הכרונולוגיה המקראית והמסורתית.
825 לפנה"ס: פרעה תקלות השני נפטר ופורצת מלחמת ירושה.
814 לפנה"ס: קרתחדשת נוסדת על ידי דידו ומתיישבים פיניקים מצור.
804 לפנה"ס: אדד-ניררי השלישי מלך אשור מביס את בן-הדד השלישי ומשעבד את ארם דמשק.
800~ לפנה"ס: ראשיתה של התרבות האטרוסקית. האטרוסקים הם עם שחי באטרוריה, אשר מזוהה כיום עם טוסקנה, אזור בצפון איטליה של ימינו, בטרם היווצרות הרפובליקה הרומית.
ערים חדשות

שומרון
קרתחדשת
אישים משמעותיים

אשורנצירפל השני מלך אשור. מסעות כיבושיו הרבים והאכזריים היוו צעד ראשון בייסוד האימפריה האשורית.
שלמנאסר השלישי מלך אשור. הרחיב מאוד את גבולות האימפריה האשורית.
דידו, המלכה המייסדת של קרתחדשת.
חזאל מלך ארם. הפך את ארצו לאימפריה חזקה.
אחאב מלך ישראל. בימיו נהנתה הממלכה מעוצמה ושגשוג, והסינקרטיזם הדתי גבר.
יהושפט מלך יהודה. מלך חזק שכרת ברית עם ממלכת ישראל של בית אחאב.
יהוא מלך ישראל. הכרית את בית אחאב והשמיד את פולחן הבעל בישראל.
אליהו הנביא. פעל בממלכת ישראל בימי אחאב, ונודע במאבקיו בפולחן הבעל.
אלישע הנביא. תלמידו של אליהו. פעל בממלכת ישראל ולקח חלק בהפיכות יהוא וחזאל.
תגליות והמצאות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תרבות ואמנות

נכתבו במאה זו טקסטים שעתידים להיכנס לאנתולוגיית השירה הסינית המוקדמת ביותר שנכתבה, הקלאסיקה של השירים. על פי הערכות, בתקופה זו השירים מתאפיינים בהתמקדות בתיאור ימי הפאר הגדולים ביותר של שושלת ג'ואו, ובתיאור ראשית שקיעתה, לצד שירים ששימשו לפולחן.
הערות שוליים

↑  היסטוריה של אמנות סין, באתר New World Encyclopedia
↑  התגבשות השירה הקלאסית
| --- | --- |
בקרת זהויות :  NKC: ch460507 
קטע תבליט מהאובליסק השחור המראה את יהוא מלך ישראל (או שליחו) מגיש מנחה לשלמנאסר השלישי.
אלברטו רוסנדה

| --- | --- |
אין תמונה חופשית
 לידה:  14 בפברואר 1993 (בן 31) דרום פלורידה, ארצות הברית 
 מדינה:  ארצות הברית 
 תקופת הפעילות:  מ-2012 
 מקום לימודים:  בית הספר לאמנויות ע"ש טיש 
 פרופיל ב-IMDb
 
אלברטו קרלוס רוסנדה (באנגלית: Alberto Carlos Rosende; נולד ב-14 בפברואר 1993) הוא שחקן וזמר אמריקאי. מוכר בעיקר בשל כיכובו כסימון לואיס בסדרה "ציידי הצללים", וכבלייק גאלו בסדרה "כבאי שיקגו".